Na osnovu člana Statuta Ljekarske komore TK, Skupština Ljekarske komore TK na prijedlog Izvršnog odbora Ljekarske komore TK na sjednici Skupštine za 2021. godinu usvojila je

**PRAVILNIK O NAKNADAMA NA IME JEDNOKRATNE POMOĆI**

**PORODICI PREMINULOG ČLANA KOMORE**

1. **OPĆE ODREDBE**

**Član 1.**

Ovim Pravilnikom uređuju se uvjeti, kriteriji i način ostvarivanja prava na naknadu na ime jednokratne pomoći porodici preminulog člana Ljekarske komore Tuzlanskog kantona (u daljem tekstu: Komora), kao i visina istih.

1. **UVJETI ZA OSTVARIVANJE PRAVA NA NAKNADU**

**Član 2.**

Značenje izraza „porodica preminulog člana Komore“, koja prema ovom Pravilniku može ostvariti pravo na naknadu na ime jednokratne pomoći, predstavlja bračnog partnera, dijete i roditelja.

Jednokratna pomoć porodici preminulog člana Komore može se dodijeliti prema slijedećem redu: 1.) bračnom partneru, a u nedostatku istog 2.) djetetu, a u nedostatku istog 3.) roditelju.

1. **KRITERIJI ZA OSTVARIVANJE PRAVA NA NAKNADU**

**Član 3.**

Pravo iz člana 1. ovog Pravilnika stiče se u slučaju smrti člana Komore.

Status člana Komore ima lice koje je upisano u Registar, ima važeću licencu i redovno izmiruje članarinu.

1. **NAČIN OSTVARIVANJA PRAVA NA NAKNADU**

**Član 4.**

Pravo na naknadu na ime jednokratne pomoći porodici preminulog člana Komore ostvaruje se iz sredstava godišnjeg Fonda za pomoć Ljekarske komore TK čija visina je utvrđena godišnjim Finansijskim planom Ljekarske komore TK.

**Član 5.**

Pojedinačno pravo na naknadu ostvaruje se podnošenjem zahtjeva Komori.

Zahtjev podnosi član porodice ili zdravstvena ustanova u kojoj je preminuli bio zaposlen.

Uz obrazložen zahtjev, dostavlja se i dokaz o smrti (smrtni list preminulog člana Komore) i dokaz o srodstvu (rodni list podnosioca zahtjeva).

**Član 6.**

Odluku o isplati naknade za jednokratnu pomoć porodici preminulog člana Komore u skladu sa ovim Pravilnikom donosi predsjednik Komore, na prijedlog Komisije za ekonomsko-socijalna pitanja.

1. **VISINA NAKNADE**

**Član 7.**

Porodici preminulog člana Komore, koji u skladu sa odredbama ovog Pravilnika ima pravo na naknadu na ime jednokratne pomoći, iz Fonda za pomoć, isplatit će se naknada u visini od 500,00 KM (slovima: petstotina KM).

Naknada iz prethodnog stava isplatit će se jednokratno, u skladu sa finansijskim mogućnostima Fonda za pomoć.

1. **PRIJELAZNE I ZAVRŠNE ODREDBE**

**Član 8.**

Zloupotreba korištenja prava iz st. 1. ovog člana, smatra se materijalnom štetom i podliježe obavezi odgovornosti za tu štetu u skladu sa zakonom.

**Član 9.**

Ovaj Pravilnik stupa na snagu narednog dana od dana usvajanja od strane Skupštine Ljekarske komore TK.

**Predsjednik Skupštine**

Doc.dr.sc. Hasan Osmić, dr.med.prim.

Tuzla, 01.04.2021. godine

Broj: 447/21

Pravilnik je objavljen na oglasnoj tabli Komore i web stranici [www.ljktk.ba](http://www.ljktk.ba) nakon što je potvrđen od strane Skupštine Ljekarske komore TK na sjednici za 2021. godinu.